**Pielikums Nr.2**

**ZEMES NOMAS LĪGUMS**

**(Jūras piekrastes sauszemes joslas daļa, pakalpojumu vieta Nr.10.p)**

Liepājā 2025.gada \_\_\_.\_\_\_\_\_\_\_\_\_\_\_\_

**Liepājas valstspilsētas pašvaldība**, kuras vārdā rīkojas **Liepājas Nekustamā īpašuma pārvalde**, turpmāk tekstā “Iznomātājs”, reģistrēta Nodokļu maksātāju reģistrā ar kodu 90002066769, tās vadītāja Ginta LOČMEĻA personā, kurš rīkojas saskaņā ar Liepājas Nekustamā īpašuma pārvaldes nolikumu, turpmāk tekstā Iznomātājs, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr.\_\_\_\_\_\_\_\_\_\_\_\_\_\_\_, kura vārdā rīkojas valdes loceklis \_\_\_\_\_\_\_\_\_\_\_\_\_\_\_\_\_\_\_\_\_\_\_, kurš rīkojas saskaņā ar sabiedrības statūtiem, turpmāk tekstā – Nomnieks, no otras puses, turpmāk abas kopā sauktas Puses, noslēdz līgumu par sekojošo:

1. **LĪGUMA PRIEKŠMETS**

1.1.Iznomātājs, pamatojoties uz Liepājas valstspilsētas pašvaldības izpilddirektora 2025.gada \_\_\_\_\_\_\_\_\_\_\_\_rīkojumu Nr.\_\_\_\_\_\_\_\_”Par izsoles rezultātu apstiprināšanu” nodod Nomniekam nomā **zemesgabala Liepājā, JŪRAS PIEKRASTES SAUSZEMES JOSLAS (kadastra Nr.1700 040 0428) daļu 15 kv.m platībā (pakalpojumu vieta Nr.10.p),** turpmāk tekstā – zemesgabals.

1.2.Zemesgabala plāns, saskaņā ar Jūrmalas parka un pludmales karti (Līguma pielikums Nr.1), Nomniekam dabā ir ierādītas un zināmas.

1.3.Zemesgabala lietošanas mērķis: \_\_\_\_\_\_\_\_\_\_\_\_\_\_\_\_\_\_\_.

1.4. Zemesgabals - Liepājas Jūras piekrastes sauszemes josla atrodas Liepājas valstspilsētas pašvaldības valdījumā (Zemes pārvaldības likuma 15. panta otrā daļa).

1.5.Minētajai zemesgabala daļai kadastra vērtēšanas vajadzībām noteikts lietošanas mērķis – sportam un atpūtai aprīkotas dabas teritorijas (kods 05 03).

**2. LĪGUMA TERMIŅŠ**

**Līgums stājas spēkā 2025.gada \_\_\_\_\_\_\_\_ un noslēgts uz laiku līdz 2025.gada \_\_\_\_\_\_\_\_\_\_\_\_\_\_.**

**3.NORĒĶINU KĀRTĪBA**

3.1.Nomnieks maksā nosolīto nomas maksu – \_\_\_\_\_\_\_\_\_EUR

( euro) mēnesī un pievienotās vērtības nodokli 21% - \_\_\_\_\_EUR (\_\_\_\_\_euro).

**Kopējā nomas maksa mēnesī \_\_\_\_\_EUR (\_\_\_\_\_\_\_\_\_\_\_\_\_\_\_\_\_\_euro).**

3.2.Nomas maksa samaksājama ne vēlāk kā līdz attiecīgā mēneša beigām, pamatojoties uz Liepājas Nekustamā īpašuma pārvaldes iesniegtu rēķinu.

3.3.Nomnieks līguma darbības laikā maksā nekustamā īpašuma nodokli un citus nodokļus un nodevas, kas noteikti vai tiks noteikti Latvijas Republikas normatīvajos aktos attiecībā uz iznomāto zemesgabalu, kā arī sedz citus izdevumus, kas saistīti ar zemesgabala lietošanu.

3.4.Par nokavētiem maksājumiem Nomnieks maksā nokavējuma procentus 0,1% apmērā no nenomaksātās nomas maksas summas par katru nokavēto dienu.

3.5.Nomnieks kompensē Iznomātājam pieaicinātā neatkarīgā vērtētāja atlīdzības summu, par nomas maksas noteikšanu, saskaņā ar Iznomātāja iesniegtu rēķinu.

3.6.Puses vienojas, ka Iznomātājs rēķinus sagatavo elektroniskā formā un iesniedz tos nosūtot Nomniekam uz e-pastu: \_\_\_\_\_\_\_\_\_\_, kas uzskatāms par rēķinu ar elektronisku parakstu Elektronisko dokumentu likuma 3.panta otrās daļas izpratnē.

**3.7.Nomas tiesības izsoles nodrošinājums**, kuru persona samaksājusi pirms nomas tiesību izsoles, pēc zemes nomas noslēgšanas, kļūst par zemes nomas maksu un tiek ieskaitīta kā samaksa par zemes nomu.

**4. NOMAS VIETAS IERĪKOŠANA**

Nepieciešamības gadījumā Līguma 1.3.punktā minētās vietas ierīkošana veicama pēc saskaņošanas ar Liepājas būvvaldi, ievērojot Liepājas būvvaldes galvenās mākslinieces un ainavu arhitektes apstiprināto vietas vizuālo izskatu. Vizuālā noformējuma izmaiņu gadījumā saskaņot atkārtoti ar Liepājas būvvaldes galveno mākslinieci un ainavu arhitekti.

**5.IZNOMĀTĀJA TIESĪBAS UN PIENĀKUMI**

5.1.Iznomātājs apņemas:

5.1.1.nodot Nomniekam zemesgabalu pēc Līguma spēkā stāšanās dienas;

5.2.Iznomātājs ir tiesīgs:

5.2.1.kontrolēt, vai zemesgabals tiek izmantots atbilstoši Līguma nosacījumiem;

5.2.2.prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.

**6.NOMNIEKA TIESĪBAS UN PIENĀKUMI**

6.1. Nomnieks apņemas:

6.1.1.nodrošināt zemesgabala izmantošanu atbilstoši tiem mērķiem un noteikumiem, kādi paredzēti, to piešķirot;

6.1.2.nepieļaut auglīgās augsnes virskārtas iznīcināšanu vai tās kvalitātes pasliktināšanos;

6.1.3.pasargāt zemi no ūdens un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos, sablīvēšanos, nepieļaut piesārņošanu ar ražošanas atkritumiem, ķīmiskajām un radioaktīvajām vielām un citus zemi postošus procesus;

6.1.4.saglabāt visus zemesgabalā esošos virszemes un pazemes inženiertehniskās apgādes tīklus, kā arī nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

6.1.5.ar savu darbību neaizskart citu zemes lietotāju un iedzīvotāju likumīgās intereses;

6.1.6.maksāt nomas maksu Līgumā noteiktajā termiņā, kā arī šī līguma 3.3., 3.4. un 3.5.punktos minētos maksājumus;

6.1.7.ievērot zemes lietošanas apgrūtinājumus, ja tādus nosaka likumdošanas akti vai saskaņā ar normatīvajiem aktiem kompetentas valsts vai pašvaldības institūcijas;

6.1.8.nodrošināt atkritumu legālu likvidēšanu, pēc Iznomātāja pieprasījuma uzrādīt atkritumu likvidēšanas apliecinošu dokumentu;

6.1.9. atbilstoši reglamentējošos normatīvajos aktos noteiktajai kārtībai, nomnieks nodrošina iznomātās un piegulošās teritorijas uzturēšanu kārtībā;

6.1.10.iesniegt Liepājas pilsētas pašvaldības iestādē “Nekustamā īpašuma pārvalde” dokumentus, kas apliecina Līguma 4.sadaļā minēto saskaņojumu saņemšanu;

6.1.11. ievērot attiecīgo dienestu noteiktās higiēnas prasības;

6.1.12.nodrošināt zemesgabala daļā sabiedrisko kārtību noteikumu ievērošanu.

6.1.13.uzņemas pilnu atbildību par saimnieciskās darbības veikšanu attiecībā uz cilvēku drošību, veselību, vides aizsardzību.

6.1.14.apņemas ievērot savā darbībā Patērētāju tiesību aizsardzības likumu.

**7. LĪGUMA IZBEIGŠANA**

7.1. Līgums var tikt izbeigts jebkurā laikā, Pusēm savstarpēji vienojoties.

7.2. Nomnieks ir tiesīgs vienpusējā kārtā izbeigt Līgumu, par to rakstiski paziņojot divus mēnešus iepriekš.

7.3. Iznomātājs ir tiesīgs nekavējoties vienpusēji atkāpties no Līguma (Civillikuma 1589.pants), neatlīdzinot zaudējumus Nomniekam, ja:

7.3.1. Nomnieks neievēro jebkuru no Līguma nosacījumus un Latvijas Republikā spēkā esošos tiesību aktus. Pirms līguma izbeigšanas, Iznomātājs nosūta Nomniekam rakstisku brīdinājumu par konstatēto Līguma noteikumu pārkāpumu, nosakot termiņu tā novēršanai. Gadījumā, ja Nomnieks termiņā nav novērsis pārkāpumu, Līgums tiek uzskatīts par izbeigtu, neslēdzot atsevišķu vienošanos un bez tiesas sprieduma, un tiek uzskatīts, ka Nomniekam nav un nebūs materiālu vai cita rakstura pretenziju pret Iznomātāju. Par to tiek paziņots Nomniekam, kuram jāveic Līgumā paredzētās darbības zemesgabala atbrīvošanai un pilnīgam norēķinam;

7.3.2. ja Nomnieks kļūst maksātnespējīgs.

7.4. Gadījumā, ja Iznomātāja tiesības valdīt vai rīkoties ar zemesgabalu ierobežo valsts varas vai pašvaldības iestādes vai jebkuras citas trešās personas, Iznomātājam ir tiesības izbeigt līgumu pirms termiņa, rakstiski brīdinot par to Nomnieku vienu mēnesi iepriekš, neizmaksājot Nomniekam nekādas kompensācijas.

7.5. Ja Līgums tiek izbeigts Nomnieka vainas dēļ, tas atlīdzina Iznomātājam zaudējumus, kas radušies Līguma izbeigšanas rezultātā.

7.6. Pēc Līguma darbības izbeigšanas, ja Līguma termiņš netiek pagarināts, kā arī Līguma pirmstermiņa izbeigšanas gadījumā, Nomnieks pirms līguma termiņa beigām vienojas ar Iznomātāju par labiekārtojuma saglabāšanu un nodošanu bez atlīdzības Iznomātājam kā zemes īpašniekam.

7.7. Ja nav panākta 7.6.punktā minētā vienošanās ar Iznomātāju par labiekārtojuma saglabāšanu, Nomnieks atbrīvo zemesgabalu no Nomniekam un trešajām personām piederošām citām kustamajām lietām, sakopj zemesgabalu atbilstoši sakārtotas vides prasībām. Zemesgabala stāvoklim jābūt tādā stāvoklī, kādā par to ir atbildīgs Nomnieks.

7.8. Ja zemesgabals nav atbrīvots viena mēneša laikā pēc Līguma izbeigšanās, tad visu kustamo mantu, kas atrodas uz zemesgabala, Iznomātājam ir tiesības pārvietot uz citu teritoriju, vai rīkoties ar to citādi pēc sava ieskata un vajadzībām. Ja šo darbību dēļ Iznomātājam rodas zaudējumi, tos sedz Nomnieks. Atsevišķos gadījumos Iznomātājs var pagarināt šo termiņu.

7.9. Līgums tiek izbeigts nekavējoties, ja tiek konstatēts ka tās valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**8. LĪGUMA GROZĪŠANA UN STRĪDU IZSKATĪŠANAS KĀRTĪBA**

8.1.Līgumā neregulētajām tiesiskajām attiecībām piemērojami spēkā esošie tiesību akti.

8.2.Līguma noteikumus var grozīt, pusēm rakstiski vienojoties. Grozījumi līgumā stājas spēkā pēc to noformēšanas rakstiski un abpusējas parakstīšanas. Šajā Līgumā paredzētajos gadījumos Iznomātājam ir tiesības vienpusēji grozīt līguma nosacījumus.

8.3.Domstarpības līguma darbības laikā risina sarunu ceļā. Ja vienošanos nevar panākt, strīds ir risināms tiesā tiesību aktos noteiktajā kārtībā.

**9.LĪGUMA SEVIŠĶIE NOTEIKUMI**

9.1. Iznomātājs neatbild un nesaņem atlīdzību par Nomnieka ieguldījumiem un izdevumiem, lietojot iznomāto zemesgabalu, tai skaitā par ieguldījumiem un izdevumiem, kas saistīti ar labiekārtojumu, tai skaitā nepieciešamajiem, derīgajiem un greznuma izdevumiem, kā arī par visu veidu izdevumiem, kas radušies, sagatavojot zemesgabalu pēc līguma termiņa beigām nodošanai Iznomātājam un uzturot zemesgabalu.

9.2.Nomas attiecības, kas izriet no šī Līguma, ir saistošas arī Pušu saistību pārņēmējiem.

9.3.Nomniekam nav tiesību veikt būvniecību Zemesgabalā.

9.4.Nomnieks ir informēts par to, ka Iznomātājs apstrādā personas datus tikai šī līguma izpildes nolūkā.

**10. INFORMĀCIJA PAR PERSONU DATU APSTRĀDI**

10.1. Izsoles organizēšanas procesa laikā iegūto pretendentu un dalībnieku (turpmāk – datu subjektu) personas datu pārzinis ir Liepājas Nekustamā īpašuma pārvalde (Liepājas valstspilsētas pašvaldība), Peldu ielā 5, Liepājā, LV-3401, tālrunis 63404708, elektroniskā pasta adrese: [nip@liepaja.lv](mailto:nip@liepaja.lv).

10.2. Personas datu apstrādes mērķi – organizēt izsoles norisi un zemes nomas līguma noslēgšanu.

10.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību nodibināšana (Vispārīgās datu aizsardzības regulas 6. panta 1. punkta c) un b) apakšpunkts.

10.4. Organizējot izsoles norisi personas datu pārzinis izmanto Valsts ieņēmumu dienesta un Lursoft publiskās datu bāzes, lai pārbaudītu pretendentu atbilstību izsoles noteikumu 3. punkta nosacījumiem.

10.5. Personas datu iespējamie saņēmēji ir Liepājas Nekustamā īpašuma pārvaldes atbildīgie darbinieki (izsoles pretendentu izvērtēšana, nepieciešamības gadījumā saziņas organizēšana, līguma slēgšanas procesa organizēšana, maksājumu apstrāde), pārziņa nolīgtie apstrādātāji (lietvedības un grāmatvedības sistēmas uzturētāji).

10.6. Jūsu personas dati tiks glabāti atkarībā no dokumenta veida:

10.6.1. izsoles dalībnieku pieteikumus – līdz noslēdzas izsole;

10.6.2. maksājumu informācija, kas saņemta pašvaldības kontā – 10 gadi;

10.6.3. Nekustamo īpašumu jautājumu konsultatīvās komisijas protokoli un lēmums – pastāvīgi;

10.6.4. zemes nomas līgums, kurš tiks noslēgts ar izsoles uzvarētāju – pastāvīgi.

10.7. Datu subjektiem ir tiesības:

10.7.1. pieprasīt piekļūt saviem apstrādātajiem personas datiem;

10.7.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

10.7.3. iesniegt sūdzību par nelikumīgu personas datu apstrādi Datu valsts inspekcijā;

10.7.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu ielā 6, Liepāja, elektroniskā pasta adrese – das@liepaja.lv.

**11.NOBEIGUMA NOSACĪJUMI**

11.1.Līgumslēdzēji nav atbildīgi par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu (piemēram, dabas stihija, ugunsgrēks, militārās akcijas, u.tml.) dēļ. Minēto apstākļu esamību apliecina kompetenta institūcija. Par līgumsaistību izpildes neiespējamību minēto apstākļu dēļ viena Puse rakstiski informē otru Pusi 3 (trīs) darba dienu laikā pēc šo apstākļu iestāšanās un, ja nepieciešams, vienojas par turpmāku līguma izpildes kārtību vai izbeigšanu.

11.2.Līgums sagatavots uz četrām lapām ar vienu pielikumu uz vienas lapas un parakstīts divos eksemplāros ar vienādu juridisku spēku, katrai pusei pa vienam.

|  |  |  |  |
| --- | --- | --- | --- |
| **IZNOMĀTĀJS**  **Liepājas valstspilsētas pašvaldība**, kuras vārdā rīkojas **Liepājas Nekustamā īpašuma pārvalde**  Peldu iela 5, Liepāja, LV-3401  Reģ.kods 90002066769  A/s SEB Banka  Konts: LV12UNLA0050007588848  Tālr.63404707  Vadītāja p.i.  I.APINIS \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **NOMNIEKS**  **\_\_\_\_\_\_\_\_\_\_\_\_\_\_\_\_\_\_\_\_**  Juridiskā adrese, Liepāja, LV-3401  Reģ.Nr.\_\_\_\_\_\_\_\_\_\_\_\_  e-pasts: \_\_\_\_\_\_\_\_\_\_\_\_\_\_\_\_  Tālr.\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_ |  | **NOMNIEKS**  **\_\_\_\_\_\_\_\_\_\_\_\_\_\_\_\_\_\_\_\_**  Juridiskā adrese, Liepāja, LV-3401  Reģ.Nr.\_\_\_\_\_\_\_\_\_\_\_\_  e-pasts: \_\_\_\_\_\_\_\_\_\_\_\_\_\_\_\_  Tālr.\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_ |